1987R4056 — FI — 18.02.1998 — 001.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

Muutettu:

▼B

KOMISSION ASETUS (ETY) N:o 4056/87,

annettu 22 päivänä joulukuuta 1987,

tiettyjen perustamissopimuksen liitteeseen II kuulumattomina tavaroina vietävien maataloustuotteiden vientituen myöntämistä ja sen määrän vahvistamisperusteita koskevista yleisistä säännöistä annetun neuvoston asetuksen (ETY) N:o 3035/80 soveltamiseksi tarvittavista määritysmenetelmistä ja muista teknisluonteisista säännöksistä

EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 ( 1 ), sellaisena kuin se on muutettuna asetuksella (ETY) N:o 3985/87 ( 2 ), ja erityisesti sen 9 artiklan, sekä katsoo, että sekä katsoo, että neuvoston asetuksen (ETY) N:o 3035/80 ( 3 ), sellaisena kuin se on viimeksi muutettuna asetuksella (ETY) N:o 4055/87 ( 4 ), soveltamisalaan kuuluvien tavaroiden yhdenmukaisen kohtelun varmistamiseksi yhteisöstä viennin yhteydessä olisi määriteltävä paremmin määritysmenetelmät ja muut teknisluonteiset säännökset, ja tässä asetuksessa säädetyt toimenpiteet ovat yhteisen tullitariffin nimikkeistöä käsittelevän komitean lausunnon mukaiset, ON ANTANUT TÄMÄN ASETUKSEN:

1 artikla

Tässä asetuksessa määritellään neuvoston asetuksen (ETY) N:o 3033/80 ( 5 ), sellaisena kuin se on muutettuna asetuksella (ETY) N:o 3743/87 ( 6 ), (tuonnin osalta) ja asetuksen (ETY) N:o 3035/80 soveltamiseksi tarvittavat yhteisön määritysmenetelmät tai niiden puuttuessa noudatettavien määritystoimenpiteiden luonne tai sovellettavan menetelmän periaate.

2 artikla

Asetuksen (ETY) N:o 3035/80 liitteen D alaviitteiden mukaisesti ja tämän saman liitteen soveltamiseksi 3 sarakkeessa ilmoitetut ”tavaroiden määrityksen tuloksena olevat tiedot” saadaan tässä artiklassa mainittujen menetelmien, menettelyjen ja kaavojen avulla:

1. Sokerit Suuren erotuskyvyn nestekromatografiaa (HPLC) käytetään yksittäisten sokereiden määritykseen. A. Liitteen D 3 sarakkeessa mainittu sakkaroosipitoisuus on: a) S + (2F) × 0,95, kun glukoosipitoisuus on vähintään yhtä suuri kuin fruktoosipitoisuus tai b) S + (G + F) × 0,95, kun glukoosipitoisuus on pienempi kuin fruktoosipitoisuus jossa S = HPLC:lla määritetty sakkaroosipitoisuus, F = HPLC:lla määritetty fruktoosipitoisuus, G = HPLC:lla määritetty glukoosipitoisuus. Kun laktoosihydrolysaatin esiintyminen on ilmeinen ja/tai havaitaan laktoosi- ja galaktoosimääriä, galaktoosipitoisuutta vastaava glukoosipitoisuus (HPLC:lla määritettynä) vähennetään glukoosipitoisuudesta (G) ennen muiden laskujen suorittamista. B. Liitteen D 3 sarakkeessa mainittu glukoosipitoisuus on: a) G−F, kun glukoosipitoisuus on fruktoosipitoisuutta suurempi, b) 0 (nolla), kun fruktoosipitoisuus on vähintään yhtä suuri kuin glukoosipitoisuus. Kun laktoosihydrolysaatin esiintyminen on ilmeinen ja/tai havaitaan laktoosi- ja galaktoosimääriä, galaktoosipitoisuutta vastaava glukoosipitoisuus (HPLC:lla määritettynä) vähennetään glukoosipitoisuudesta (G) ennen muiden laskujen suorittamista.

2. Tärkkelys (tai dekstriinit) (Dekstriinit lasketaan tärkkelyksenä.) A. Yhdistetyn nimikkeistön kaikkien nimikkeiden ja alanimikkeiden osalta lukuun ottamatta alanimikettä 3505 10 10, 3505 10 90, 3505 20 10-3505 20 90 sekä 3809 10 10-3809 10 90, liitteen D 3 sarakkeessa esitetty tärkkelyspitoisuus (tai dekstriinien pitoisuus) vastaa kaavaa: (Z − G) x 0,9 jossa Z = glukoosipitoisuus määritettynä komission asetuksen (ETY) N:o 4154/87 ( 7 ) liitteessä I kuvatulla menetelmällä, G = HPLC:lla määritetty glukoosipitoisuus. B. Yhdistetyn nimikkeistön nimikkeiden ja alanimikkeiden 3505 10 10, 3505 10 90, 3505 20 10-3505 20 90 sekä 3809 10 10-3809 10 90 osalta tärkkelyspitoisuus (tai dekstriinien pitoisuus) määritetään soveltaen asetuksen (ETY) N:o 4154/87 liitteessä II kuvattua menetelmää.

▼M1

3. Maitorasvapitoisuus Maitorasvat määritetään käyttäen petrolieetterillä tapahtuvaa uuttomenetelmää, jota edeltää vetykloridihapolla tapahtuva hydrolyysi ja jota edelleen seuraa rasvahappojen metyyliestereiden käyttö kaasukromatografiaan. Jos maitorasvoja havaitaan, niiden suhteellinen osuus lasketaan kertomalla metyylibutyraatin suhteellinen osuus 25:llä, ja näin saatu arvo kerrotaan sellaisenaan olevan tavaran kokonaisrasvapitoisuuden painoprosentilla ja jaetaan 100:lla.

▼B

3 artikla

Asetuksen (ETY) N:o 3035/80 liitteen C soveltamiseksi mannitoli ja D-glusitoli (sorbitoli) määritetään HPLC-menetelmän mukaisesti.

4 artikla

1. Laaditaan määritysseloste.

2. Määritysselosteessa on oltava erityisesti:

— kaikki näytteen tunnistamiseen liittyvät tiedot,

— käytetty yhteisön menetelmä ja tarkka viittaus oikeudelliseen asiakirjaan, jossa siitä on säädetty tai tarvittaessa viittaus yksityiskohtaiseen menetelmään, jossa on eritelty tässä asetuksessa esitettyjen noudatettavien määritystoimenpiteiden luonne tai sovellettavan menetelmän periaate,

— tuloksiin mahdollisesti vaikuttaneet tekijät,

— määritystulokset ottaen huomioon käytetyssä menetelmässä sovellettu ilmaisumuoto sekä analyysiä pyytäneiden tulli- tai hallintoviranomaisten tarpeiden sanelema ilmaisumuoto.

5 artikla

Tämä asetus tulee voimaan 1 päivänä tammikuuta 1988.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

( 1 ) EYVL N:o L 256, 7.9.1987, s. 1

( 2 ) EYVL N:o L 376, 31.12.1987, s. 1

( 3 ) EYVL N:o L 323, 29.11.1980, s. 27

( 4 ) EYVL N:o L 379, 31.12.1987, s. 1

( 5 ) EYVL N:o L 323, 29.11.1980, s. 1

( 6 ) EYVL N:o L 352, 15.12.1987, s. 29

( 7 ) EYVL N:o L 392, 31.12.1987